CELEX: 62015TN0141
Language: et
Date: 2015-03-27 00:00:00
Title: Kohtuasi T-141/15: 27. märtsil 2015 esitatud hagi – Tšehhi Vabariik versus komisjon

29.6.2015   
            
            
               ET
            
            
               Euroopa Liidu Teataja
            
            
               C 213/37
            
         27. märtsil 2015 esitatud hagi – Tšehhi Vabariik versus komisjon
   (Kohtuasi T-141/15)
   (2015/C 213/62)
   Kohtumenetluse keel: tšehhi
   
      Pooled
   
   
      Hageja: Tšehhi Vabariik (esindajad: M. Smolek ja J. Očková)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 16. jaanuari 2015. aasta rakendusotsus (EL) 2015/103, mille kohaselt Euroopa Liidu rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2015) 53 all) osas, milles see jätab rahastamise alt välja Tšehhi Vabariigi kantud kulud kogusummas 2 1 23  199,04 eurot;
            
         
               —
            
            
               mõista kohtukulud välja Tšehhi Vabariigilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
            
               1.
            
            
               Esimene väide, et rikutud on nõukogu määruse (EÜ) nr 479/2008 (1) artiklit 5 ja õiguskindluse põhimõtet ning sellest tulenevalt ka õiguspärase ootuse kaitset.
               
                           —
                        
                        
                           Hageja väidab selle kohta, et vaidlustatud Euroopa Komisjoni otsusega kohaldati finantskorrektsiooni niisuguste meetmete kulude abikõlbmatuse tõttu, millel oli olemas heakskiit vastavalt määruse nr 479/2008 artiklis 5 sätestatud menetlusele ning et seega rikuti viimatinimetatud sätet ja õiguskindluse põhimõtet ning sellest tulenevalt ka õiguspärase ootuse kaitset.
                        
                     
         
            
               2.
            
            
               Teine väide, et rikutud on Euroopa Liidu põhiõiguste harta artiklit 41 koostoimes komisjoni määruse (EÜ) nr 885/2006 (2) artiklitega 11 ja 16 ning nõukogu määruse (EÜ) nr 1290/2005 artikliga 31
               
                           —
                        
                        
                           Hageja väidab sellega seoses, et rikuti Euroopa Liidu põhiõiguste harta artiklit 41 koostoimes komisjoni määruse (EÜ) nr 885/2006 artiklitega 11 ja 16 ning nõukogu määruse (EÜ) nr 1290/2005 (3) artikliga 31, sest Euroopa Komisjon hõlmas juurdlustes VT/VI/2009/004/CZ ja VT/VI/2009/101/CZ täiendavalt majandusaastad 2010-2012.
                        
                     
         
      (1)  Nõukogu 29. aprilli 2008. aasta määrus (EÜ) nr 479/2008, mis käsitleb veinituru ühist korraldust ja millega muudetakse määrusi (EÜ) nr 1493/1999, (EÜ) nr 1782/2003, (EÜ) nr 1290/2005 ja (EÜ) nr 3/2008 ning tunnistatakse kehtetuks määrused (EMÜ) nr 2392/86 ja (EÜ) nr 1493/1999 (ELT 2008 L 148, lk 1).
   
      (2)  Komisjoni 21. juuni 2006. aasta määrus (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT 2006 L 171, lk 90).
   
      (3)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT 2005 L 209, lk 1).